彩豐行

彩豐行係間總部喺香港，專門生產同售賣個人護理用品同美容護膚品嘅公司，1995年開張，廠房同寫字樓都喺屯門。

彩豐行標榜香港製造，出名產品包括蔗糖沐浴露。彩豐行而家喺香港有9間舖，2011年喺澳門開舖，每年營業額達1億港紙。

喺2013年創辦人楊振源接受訪問嘅時候話自己公司唔用代言人，話節省廣告費可降低產品定價，但近年就用咗一啲無綫藝人(例如炎明熹、林盛斌等)去做宣傳，仲贊助林盛斌喺2021年12月嘅Talk Show。另外，楊振源近年因為同陳庭欣、陳潔玲等女藝人嘅感情關係，有啲事會得到傳媒一啲嘅關注。

事件

武漢肺炎疫情期間被指坐地起價 
喺2020年1月，當時正值武漢肺炎疫情初期，唔少市民都準備搶購口罩，但彩豐行就被指坐地起價，而且數量少，質量亦成疑。之後，陳庭欣公開回應就物流問題道歉，但就否認坐地起價。

被指買入來自東南亞同阿拉伯虛假Facebook帳戶嘅讚好 
2021年11月，彩豐行因為起用無綫旗下藝人炎明熹賣廣告，結果被一啲無綫電視嘅批評者喺彩豐行嘅Facebook專頁以『派嬲』嘅形式表示不滿。有炎明熹嘅支持者嘗試以讚好彩豐行嘅專頁作回應，但彩豐行就被揭發當中有啲Like係來自東南亞同阿拉伯地區，被指控係買入虛假讚好。

彩豐行官網

香港公司‎